b'\n_START_ARTICLE_\nAlternator (avto)\n_START_PARAGRAPH_\nAlternator je elektri\xc4\x8dna naprava v vozilu, ki generira izmeni\xc4\x8dni elektri\xc4\x8dni tok, ko motor obratuje. Skoraj vse naprave v atomobilu potrebujejo enosmerni tok, npr. polnenje baterije in druge kopomentne, zato se uporabi usmernik, ki pretvarja izmeni\xc4\x8dni tok v enosmernega._NEWLINE_Do 1960ih so bili generatorji v avtomobilih enosmerni dinami s komutatorji. S pojavom poceni usmernikov iz silicejvih diod so za\xc4\x8deli uporabljati alternatorje. Drugi faktor je bila tudi ve\xc4\x8dja poraba elektrike za mo\xc4\x8dnej\xc5\xa1e lu\xc4\x8di, elektri\xc4\x8dne brisalce stekel, ogrevana zadnja okna, radio in druge naprave._NEWLINE_Alternatorji imajo ve\xc4\x8d prednosti pred generatorji, ki proizvajajo enosmerni tok. So la\xc5\xbeji, cenej\xc5\xa1i in bolj trdo\xc5\xbeivi. Imajo tudi dalj\xc5\xa1o \xc5\xbeivljenjsko dobo._NEWLINE_Alternatorje ve\xc4\x8dinoma poganja jermen, pri 2-3 kratni hitrosti pogonjske gred. Ker se hitrost vrtenja gredi spreminja, se tudi frekvenca generiranega izmeni\xc4\x8dnega toka spreminja, vendar to ni problem, ker se uporablja usmernik, ki pretvori tok v enosmernega.\n_START_SECTION_\nDelovanje\n_START_PARAGRAPH_\nGeneratorji na direktni tok - dinami sprva proizvajajo izmeni\xc4\x8dni tok, ki se potem prevede v enosmernega s komutatorjem in krta\xc4\x8dkami. Pri alternatorju se prevede v enosmernega s pomo\xc4\x8djo usmernika (ang. rectifier)._NEWLINE_Izkoristki alternatorjev so okrog 50-62%, odvisno od velikosti alternatorja in obratov motorja. To je precej manj kot elektri\xc4\x8dni generatorji v elektrarnah, ki imajo izkoristek tudi do 98%._NEWLINE_Prve alternatorje je razvilo ameri\xc5\xa1ko podjetje Chrysler leta 1960, precej prej kot Ford in GM. Prvi avto na katerega so namestili alternator je bil Fordov model Model T. Uporabljal se je samo kot v\xc5\xbeigalni magnet, ko je motor deloval. Baterija se je uporabila za v\xc5\xbeig sve\xc4\x8dk pri zagonu, zaganjanje motorja je bilo sicer \xc5\xa1e vedno ro\xc4\x8dno. Ker je sistem deloval na izmeni\xc4\x8dni tok in ni bilo usmernika, ni bilo mogo\xc4\x8de polnjenje baterije, zato so jo vzeli iz avta in napolnili drugje. Ta sistem so kdaj opisali kot magneto, \xc4\x8deprav ni bil v\xc5\xbeigalni magnet. Pozneje je bilo mogo\xc4\x8de polnjenje baterije na Modelu T z dinamom.'